ইদুক্কি জেলার মোট আয়তন ৪,৩৫৮ বর্গকিলোমিটার (১,৬৩৮ বর্গ মাইল) এবং এটি কেরালার দ্বিতীয় বৃহত্তম জেলা (বৃহত্তম হচ্ছে পালাক্কাদ)। জেলার মোট আয়তনের ৯৭ শতাংশই পাহাড় পর্বত ও বনজঙ্গলে ঘেরা। ইদুক্কি জেলা পাঁচটি তালুকে বিভক্ত। এ জেলা সীমানা ভাগ করেছে, উত্তরে পাথানামথিয়া জেলা, দক্ষিণ পশ্চিমে কোট্টায়াম জেলা, উত্তর পশ্চিমে আর্নাকুলাম জেলা, পূর্বে তামিলনাডু রাজ্যের ভিরুদুনগর, থিরুপ্পুর ও থেনী জেলা।

আনামুরি হল ইদুক্কি জেলা এবং কেরালার তথা দক্ষিণ ভারতের সর্বোচ্চ স্থান। আনামুরি এবং মীসপুলিমালা হিমালয়ের দক্ষিণে ভারতের সর্বোচ্চ দুটি শৃঙ্গ। আনামুরি দেবিকুলাম তালুকের আদিমালী ব্লকের কট্টমপুঝা পঞ্চায়েতের কান্নান দেওয়ান গ্রামে অবস্থিত। জেলায় ৩০টির‌ও বেশি শৃঙ্গ রয়েছে যেগুলোর উচ্চতা ২০০০ মিটারের (৬৬০০ ফুট) বেশি। পেরিয়ার, থোডুপুজার, মুথিরপুজ্জায়ার এবং থালায়য়ার জেলার গুরুত্বপূর্ণ নদী।

জনসংখ্যা
প্রশাসন
উৎপত্তি
ভূগোল